
Rugăciunije începătoare; 

Slavă Ţie, Dumnezeul nostru, slavă Ţie! 

împărate ceresc.. Sfinte Dumnezeule.. Presfântă 
Treime.. Tatăl nostru.. Că a Ta este împărăţia.. 

Doamne miluieşte (de 12 ori), 

Slavă... Şi acum... 

Veniţi să ne închinăm... după care: 

Psalmul 142: 

1. Doamne, auzi rugăciunea mea, ascultă cererea mea, 
întru credincioşia Ta, auzi-mă, întru dreptatea Ta. 

2. Să nu intri la judecată cu robul Tău, că nimeni din cei 
vii nu-i drept înaintea Ta. 

3. Vrăjmaşul prigoneşte sufletul meu şi viaţa mea o 
calcă în picioare; făcutu-m-a să locuiesc în întuneric ca 
morţii cei din veacuri. 

4. Mâhnit e duhul în mine şi inima mea încremenită 
înlăuntrul meu. 

5. Adusu-mi-am aminte de zilele cele de demult; cugetat 
-am la toate lucrurile Tale, la faptele mâinilor Tale m-am 





6. întins-am către Tine mâinile mele, sufletul meu ca un 
pământ însetoşat. 

7. Degrab auzi-mă, Doamne, că a slăbit duhul meu. Nu-ţi 
întoarce fata Ta de la mine, ca să nu mă asemăn celor 
ce se coboară în mormânt. 

8. Fă să aud dimineaţa mila Ta, că la Tine mi-e 
nădejdea. Arată-mi calea pe care voi merge, că la Tine 
am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

1 0. învaţă-mă să fac voia Ta, că Tu eşti Dumnezeul meu. 
Duhul Tău cel bun să mă povăţuiască la pământul 
dreptăţii. 

11. Pentru numele Tău, Doamne, dăruieşte-mi viaţă, 
întru dreptatea Ta scoate din necaz sufletul meu. 

12. Fă bunătate de stârpeşte pe vrăjmaşii mei şi pierde 
pe toţi cei ce necăjesc sufletul meu, că eu sunt robul 
Tău. 

Apoi: 

Dumnezeu este Domnul si s-a arătat nouă. 

i 

Bine este cuvântat, cel ce vine întru numele Domnului 
(de 3 ori). 



Apoi troparele acestea: 


Cel ce a fost înger în trup, temeiul proorocilor, al doilea 
mergător înainte al venirii lui Hristos, llie slăvitul, care a 
trimis de sus lui Elisei har, bolile alungă şi pe cei leproşi 
curaţeşte; pentru aceasta şi celor ce-l cinstesc pe 
dânsul le izvorăşte tămăduiri. 

i 


Slavă... Si acum... asemenea: 
/ 

> 



) Nu vom tăcea, Născătoare de Dumnezeu, pururea a 
( spune puterile tale noi nevrednicii. Că de nu ai fi stat tu 
înainte, rugându-te, cine ne-ar fi izbăvit pe noi din atâtea 
nevoi? Sau cine ne-ar fi păzit până acum slobozi? Nu ne 
vom depărta de la tine, stăpână, că tu izbăveşti pe robii 
tăi pururea din toate nevoile. 


< 



Apoi Psalmul 50: 

Miluieşte-mă, Dumnezeule, ... Apoi: 




Cântarea 1 
Irmosul: 

Pe Faraon, cel ce se purta în car, l-a cufundat toiagul lui 
Moise, cel ce a făcut minuni oarecând, în chipul Crucii 
lovind şi despărţind marea şi pe Israel mergător 
pedestru l-a arătat, pe cel ce cânta cântare lui 
Dumnezeu. 

Stih: Sfinte Proorocule llie, roagă-te lui Dumnezeu pentru 
noi. (se repetă după primele tropare care nu au înainte 
Slavă... sau Şi acum...) 

Sufletul meu cel omorât înviază-l, ca pe fiul văduvei şi 
cu fapte dumnezeieşti, fericite, luminează-l şi la viaţă 
povăţuieşte-l; şi-l arată părtaş desfătării celei veşnice pe 
cel ce doreşte să se desfăteze cu tine. 

Când te-ai născut tu, a învăţat părintele tău taină 
preamare, minune cu adevărat! Că te-a văzut pe tine, 
fericite, hrănindu-te cu foc şi înfăşându-te în văpaie. 





Pentru aceasta, cu rugăciunile tale mă mântuieşte pe 
mine de focul cel veşnic. 

Slavă... 

Mărit fiind cu privirile cele spre Dumnezeul tău, râvnind 
ai râvnit cu adevărat, fericite, Domnului totdeauna. 
Pentru aceasta, întăreşte-mă pe mine, cel ce m-am 
umplut de râvnă dumnezeiască, să fac dumnezeiasca 
voie, ca să te cinstesc pe tine, fiind mântuit. 

Şi acum ... (a Născătoarei) 

Dumnezeu Cel mai presus înfiinţat din tine S-a întrupat, 
Ceea ce eşti cu totul fără prihană şi pentru noi S-a arătat, 
precum suntem noi, ca un om. Pe Acela neîncetat roagă 
-L, Preacurată, să mă mântuiască pe mine, cel ce am 
greşit mai mult decât toţi oamenii. 

Cântarea a 3-a 
Irmosul: 

Doamne, Cel ce ai făcut cele de deasupra crugului 
ceresc şi ai zidit Biserica, Tu pe mine mă întăreşte întru 
dragostea Ta, că Tu eşti marginea doririlor şi 
credincioşilor întărire, Unule, iubitorule de oameni. 


* 

Pe preoţii cei de ruşine ca pe nişte vrăjmaşi i-ai omorât, 
mărite proorocule, cu dumnezeiască râvnă fiind aprins; 
pentru aceasta grăiesc către tine: scoate-mă din 
lucrurile cele de ruşine şi din focul cel veşnic. 

Pe tine te pun rugător preamare către Dumnezeu, Care 
poate să mântuiască de toată răutatea, fericite; pleacă- 
te spre smerită rugăciunea mea şi să nu mă treci cu 
vederea pe mine, cel ce mă rog ţie. 

Slavă ... 

Te măreşte pe tine Dumnezeu Atoatefăcătorul, Mărite 
Proorocule llie, Cel Ce te-a hrănit pe tine de demult prin 
pasăre; pe Acela roagă-L să mă facă pe mine părtaş 
hranei celei veşnice şi luminii ce va să fie. 

Şi acum ... (a Născătoarei) 

Ceea ce eşti Uşă Neumblată, care duce la Dumnezeu, 
deschide-mi mie uşile pocăinţei, Fecioară, curăţindu-mi 
întinăciunea păcatelor mele cu ploile milei tale, Ceea ce 
eşti de Dumnezeu Dăruită. 

Stihiri: 

în car de foc ai zburat la cer şi cetelor îngereşti te-ai 
alăturat, dar vei veni mai înainte de a doua venire a lui 
Hristos, ca să mustri pe antihrist şi să aduci oile cele 

rătăcite în staulul Adevărului. 

Maica Vieţii, luminează întunericul inimii mele şi cu 
lumina rugăciunii Tale povăţuieşte-mă către căile Vieţii. 

Sedealna glas 2, 

Podobie: Ceea ce eşti rugătoare caldă... 

Cu râvna ta pentru Dumnezeu întrecând pe toţi proorocii, 
te-ai învrednicit şi de suirea cu trupul la cer, mai înainte 
închipuind înălţarea lui Hristos la cer, pe Care îl şi roagă 
să ne înalţe pe noi pe scara rugăciunii către gândurile 
cele luminoase. 

Cântarea a 4-a 
Irmosul: 

Tu eşti Tăria mea, Doamne; Tu şi Puterea mea; Tu, 
Dumnezeul meu; Tu, Bucuria mea; Cel Ce nu ai lăsat 
sânurile părinteşti şi a noastră sărăcie ai cercetat. 
Pentru aceasta, cu Proorocul Avacum strig către tine: 
Slavă puterii Tale, lubitorule de oameni. 

Plecat-a Dumnezeu râvna ta cea înfocată, Proorocule 
llie şi te-a trimis la văduvă, ca să te hrăneşti pe tine, cel 
ce fugiseşi şi mai înainte de îngrozirea femeii. Pentru 
aceasta, pe tine te rog, minunate, sufletul meu cel 
flămând hrăneşte-l cu dumnezeieştile daruri. 












Norii cei cumpliţi ai păcatelor mă acoperă, întreitele 
! valuri ale vieţii mă înfricoşează şi suflă cumplit asupra 
sufletului meu duhurile vicleniei. Proorocule de 
Dumnezeu grăitorule, ocârmuitor fii mie, la limanul 
mântuirii îndreptându-mă. 

Slavă ... 

Tărie sufletului, tărie şi trupului dă-mi, rugându-te 
Domnului Slavei, Cel Ce a tămăduit bolile tuturor, 
Fericite Prooroc llie şi-mi ajută ca să trec smintelile vieţii 
| fără vătămare. Că pe tine te pun înainte al meu bun ( 
folositor. 

i ( 

Şi acum ...(a Născătoarei). 

I Cu toate puterile cereşti, Stăpână, Ceea ce eşti cu totul < 

> fără prihană, cu toţi proorocii şi pătimitorii şi cu ( 

Apostolii şi cu cuvioşii, roagă-te ca să dobândesc 
mântuire eu, cel ce mult am greşit şi să mă mântuiesc 
de chinul ce va să fie. 

Cântarea a 5-a 
Irmosul: 


Pentru ce m-ai lepădat de la faţa Ta, Cel Ce eşti Lumina 
Cea Neapusă? Şi m-a acoperit întunericul cel străin pe 

mine, ticălosul; ci Te rog întoarce-mă şi la lumina 
poruncilor Tale îndreptează căile mele. 

Norii cei aducători de ploaie i-ai încuiat, de râvna 
credinţei fiind aprins. Deci, mă rog ţie, Sfinte llie, ca prin 
sfinţitele tale mijlociri, să-mi adăpi cu dumnezeieşti ploi 
sufletul meu, cel topit de văpaia desfătărilor şi să mă 
mântuieşti. 

Preot fiind, preafericite, ai înjunghiat cu nevinovatele 
tale mâini pe preoţii urâciunilor cei ce făceau lucruri de 
ruşine. Deci, mă rog ţie, proorocule, păzeşte-mă 
nevătămat de tot păcatul cel urât. 

Slavă ... 

Minunat te-ai făcut, proorocule, cu dumnezeieştile 
chemări arzând apele, săvârşind lucrul cu credinţa, 
pentru aceasta, neîncetat te rog: aprinde în inima mea 
sfinţit dor, care să ardă patimile cele necurate. 

Şi acum ... (a Născătoarei). 

Peste tine ca nişte ploaie s-a pogorât Cuvântul Cel mai 
presus înfiinţat; pe Care roagă-L, Fecioară, ca să plouă 
şi peste mine acum curate picături de umilinţă, spălând 
toată întinăciunea răutăţilor celor nemăsurate, Ceea ce 
eşti cu totul fără prihană. 











Cântarea a 6-a 
Irmosul: 

Curăţeşte-mă, Mântuitorule, că multe sunt fărădelegile 
mele şi Te rog ridică-mă din adâncul răutăţilor. Căci 
către Tine am strigat şi mă auzi, Dumnezeul mântuirii 
mele. 

Milostiv fii, Mântuitorule, mie, celui ce fără de minte 
mult Ţi-am greşit Ţie şi mă mântuieşte de chinul ce va 
să fie acolo, Cel Ce ai pe Marele Prooroc llie şi pe 
Preacurata Maica Ta rugători pentru mine. 

Ca un săditor al curăţiei, păzeşte-mă pe mine curat la 
suflet. Ca pe un alt Prooroc llie, râvnitor de râvnă 
dumnezeiască, umple gândul meu, ca să gonesc 
năvălirile răutăţii. 

Slavă ... 

Postit-ai, căci cale de patruzeci de zile cu o mâncare ai 
făcut, prin dumnezeiasca voire. Pentru aceasta, mă rog 
ţie, întăreşte-mă, ca să mă opresc de la toată călcarea 
de poruncă, de Dumnezeu purtătorule. 

Şi acum ... (a Născătoarei). 

Uşa lui Dumnezeu, arată dumnezeieştile intrări 
smeritului meu suflet, ca să intru în ele mărturisindu-mă 
şi dezlegare de cele rele să iau, de Dumnezeu 
Născătoare. 

Stihirile: 

întru adiere de vânt lin ai văzut pe Cel Nevăzut şi în inimi 
ai zugrăvit icoana dreptei credinţe spre slava Ziditorului. 

Preacurată, care, prin cuvânt, negrăit ai născut pe 
Cuvântul în zilele cele mai de apoi, roagă-te Lui, ca Una 
Ce ai îndrăznire de Maică. 

Condac: 

Podobie: Cu sângiurile tale... 

Proorocule şi înainte văzătorule al lucrurilor celor mari 
ale lui Dumnezeu, Sfinte Prooroc llie cel cu nume mare, 
care cu cuvântul tău ai oprit norii cei curgători de apă, 
roagă pentru noi pe Unul, Iubitorul de oameni. 

Prochimen, glasul al 4-lea: 

Cinstită este înaintea Domnului moartea cuviosului Său. 





Stih: Fericit bărbatul care se teme de Domnul si doreşte să 

/ / 

păzească poruncile Lui. 

Zis-a Domnul ucenicilor Săi: Toate Mi-au fost date de 
către Tatăl Meu şi nimeni nu cunoaşte pe Fiul, decât 
numai Tatăl, nici pe Tatăl nu-L cunoaşte nimeni, decât 
numai Fiul şi cel căruia va voi Fiul să-i desopere. Luaţi 
jugul Meu asupra voastră şi învăţaţi-vă de la Mine, că 
sunt blând şi smerit cu inima, şi veţi găsi odihnă 
sufletelor voastre, căci jugul Meu e bun şi povara Mea e 
uşoară. 

i 

Slavă... 

Pentru rugăciunile Proorocului Tău, Milostive, curăţeşte 
mulţimea greşelilor noastre. 

Şi acum... 

Pentru rugăciunile Născătoarei de Dumnezeu, Milostive, 
curăteste mulţimea greşelilor noastre. 

#i i — ' i 





Stih: Miluieşte-ne, Dumnezeule, după mare mila Ta şi 
după mulţimea îndurărilor Tale, curăţeşte fărădelegile 
noastre. 

Stihira, glasul al 6-lea: 

Podobie: Toată nădejdea... 

îngerii te-au ocrotit încă din copilărie, înfăşându-te în 
scutece de foc şi închipuind prin aceasta râvna ta de 
serafim pentru Adevăratul Dumnezeu, pe Care roagă-L 
ca să ardă toată cugetarea noastră pământească cu 
focul rugăciunilor tale. 






Cântarea a 7-a 
Irmosul: 

De pogorârea lui Dumnezeu focul s-a ruşinat în Babilon 
oarecând. Pentru aceasta, tinerii, în cuptor, cu bucurie, 
ca într-o grădină verde săltând, au cântat: Binecuvântat 
eşti, Dumnezeul părinţilor noştri. 

De poporul cel pieritor făcându-ţi-se milă, prin râvna 
credinţei cu chemări dumnezeieşti ai pogorât foc, care a 
ars cuvioasa jertfă, mărite. Pentru aceasta, te rog: de 
văpaia cea veşnică mă scapă şi mă mântuieşte. 

învrednicitu-te-ai a vedea faţa lui Dumnezeu în muntele 
Tabor. Pe Acela roagă-L, proorocule, să treacă cu 
vederea păcatele mele şi în ziua judecăţii să văd faţa Lui 
cu suflet neosândit. 











Slavă ... 


Pe calea vieţii umblând, multor înşelăciuni mă supun. 
Bunule, al meu folositorule, îndreptează-mă cu folosinţa 
ta şi mă întăreşte pe mine cel ce mă clatin la minte şi 
privesc la desfătările trupului. 


Şi acum ...(a Născătoarei). 

Te laud pe tine, Prealăudată şi slăvesc, Curată, 
pântecele tău, Ceea ce eşti de Dumnezeu Dăruită. Ajută- 
mi mie, celui învăluit cu valurile vieţii şi dă umilinţă 
^ curăţitoare de spurcăciuni smeritului meu suflet. 

, Cântarea a 8-a 

Irmosul: 

> 

1 De şapte ori cuptorul, chinuitorul haldeilor, l-a ars 
nebuneşte, pentru cinstitorii de Dumnezeu; dar văzându- 
i pe aceştia izbăviţi de o putere mai mare, Făcătorului şi 
Izbăvitorului a strigat: Tineri binecuvântaţi-L, preoţi 
lăudaţi-L, popoare preaînălţaţi-L întru toţi vecii. 



< 



Vas încăpător de Dumnezeiescul Duh pe tine te-am 
cunoscut, înger pe pământ, care ai suflat focul 
dumnezeieştii râvne şi păgânătatea ai biruit şi împăraţi 
ai mustrat, Sfinte Proorocule llie, care ai uns prooroci şi 
pe preoţii cei de ruşine cu cuţitul i-ai înjunghiat. 

Pentru aceasta, grăim către tine: izbăveşte-ne pe noi de 
ruşinea ce va să fie. 

Căruţă de foc te-a ridicat de pe pământ pe tine, cel 
aprins de dumnezeiască râvnă, Proorocule llie de 
Dumnezeu insuflate. Pentru aceasta, mă rog ţie: ridică 
mintea mea din toate răutăţile cele de pe pământ cu 
căruţa bunătăţilor tale şi roagă pe Dumnezeu şi 
împăratul tuturor ca să ajung eu la locaşul ceresc. 

Cu cuvânt viu ai încuiat cerul cel ce ploua, cu cuvântul 
tău cel duhovnicesc deschide-mi acum uşile pocăinţei, 
sfinte, trimiţându-mi sufletului meu ploile umilinţei şi mă 
mântuieşte pe mine, cel ce cânt: preoţi, binecuvântaţi, 
popoare, preaînălţaţi pe Hristos în veci. 

Binecuvântăm pe Tatăl şi pe Fiul şi pe Sfântul Duh, Domnul. 

Cinstim pe Treimea Cea împreună Atotputernică, Cea 
împreună Cinstită şi de o fiinţă, Cea cu un Scaun, 
slăvind într-o Dumnezeire pe Tatăl şi pe Fiul şi pe Duhul 
Sfânt, o rază neapusă şi împreună împărţitoare putere şi 
cântăm cu un glas: preoţi, binecuvântaţi-L, popoare, 
preaînălţaţi pe Hristos în veci. 

Şi acum ... (a Născătoarei). 










Cel Ce cu lege a pus buna credinţă şi a învăţat pocăinţa, 
Emanuel, din tine născându-Se, S-a arătat. Pe Acela 
acum roagă-L, Preasfântă Stăpână, ca să-mi deschidă 
uşile dreptăţii şi să mă mântuiască pe mine, cel ce 
grăiesc: preoţi, binecuvântaţi, popoare, preaînălţaţi pe 
Hristosîn veci. 

Cântarea a 9-a 
Irmosul: 

Spăimântatu-s-a de aceasta cerul şi marginile 
pământului s-au minunat că Dumnezeu S-a arătat 
oamenilor trupeşte şi pântecele tău s-a făcut mai 
desfătat decât cerurile. Pentru aceea pe tine, 
Născătoare de Dumnezeu, începătoriile cetelor îngereşti 
şi omeneşti te mărim. 

A vedea pe Dumnezeu în vânt prea subţire, cât era cu 
putinţă a vedea, te-ai învrednicit, prin obişnuinţele 
pustniceşti, mai întâi trupul topindu-ţi, mărite. Pentru 
aceasta, te rog: subţiază cu rugăciunile tale grosimea 
minţii mele şi cu dumnezeieştile raze de pocăinţă mă 
luminează. 

Precum de demult, despărţind Iordanul cu cojocul, ai 
trecut, preafericite, aşa şi vărsările păcatelor mele cele 
cumplite le usucă, ploi de lacrimi trimiţând sufletului 


meu totdeauna, proorocule, de Dumnezeu grăitorule, 
care să-mi dăruiască mie curgerea desfătării. 

De smintelile cele de multe chinuri de viaţă şi de tot 
necazul vrăjmaşilor celor fără de lege, de boala 
trupească şi de vătămarea sufletească şi de osânda 
veşnică cea din gheena, izbăveşte-mă cu rugăciunile 
tale, mărite proorocule, ca un bun folositor al meu. 

Slavă ... 

Răpit ai fost spre înălţime, îndoit dar al Duhului lăsând 
lui Elisei cel ce cerea, Mărite Proorocule Mie. Cu acela 
împreună cere neîncetat biruinţă din cer pentru cei 
binecredincioşi şi iertare de greşeli celui ce se 
îmbogăţeşte cu tine, folositorul cel neruşinat, către 
Stăpânul. 

Şi acum ... (a Născătoarei). 

Glasurile robilor tăi nu le trece cu vederea ca o bună, 
Stăpână, Ceea ce eşti cu totul fără prihană; ci cu 
dinadinsul roagă pe Făcătorul tuturor să dea biruinţă 
binecredincioşilor creştini şi bună întărire sufletească, 
Fecioară şi împărtăşirea Dumnezeieştii împărăţii. 





Cuvine-se cu adevărat să te fericim, Născătoare de 
Dumnezeu, cea pururea fericită şi prea nevinovată şi 
Maica Dumnezeului nostru. Ceea ce eşti mai cinstită 

i 

decât heruvimii şi mai mărită, fără de asemănare, decât 
serafimii, care, fără stricăciune, pe Dumnezeu Cuvântul 
ai născut, pe tine, cea cu adevărat Născătoare de 
Dumnezeu, te mărim. 

Apoi aceste stihiri, glas 8, podobie:"Ceea ce eşti mai 

cinstită..." 

Bucură-te, altarul râvnei celei înfricoşătoare pentru 
Focul Cel veşnic, oglinda proorocilor, vestitorul celei de- 
a doua veniri a lui Hristos, pomul cel mult roditor al 
faptelor înţelepciunii, îmblânzeşte pornirile patimilor 
noastre cu trăsnetul rugăciunii tale. 

Numai cu cheia rugăciunii tale ai încuiat cerul, iar acum 
tot cu aceasta descuie inimile noastre împietrite, ca să 
intre Hristos, Cel Ce se odihneşte pe scaun de heruvimi 
şi nu Se depărtează de scaunul rugăciunii din inimile 
smerite. în car cu cai de foc ai zburat la cer, bine 
săvârşind alergarea ta pe pământ, însă întinde-ne şi 
nouă mână de ajutor, ca bine să ajungem la limanul 
mânturii. 


* 




Dar îndoit ai dat ucenicului tău şi darul virtuţilor îl 
înnoieşti în sufletele celor ce cu râvnă dumnezeiească 
te cinstesc pe tine. Pleacă urechea ta dintru înălţimile 
cereşti, cel ce te îndulceşti de cântările îngereşti, şi auzi 
suspinurile inimilor noastre celor pârjolite de arşiţa 
necazurilor, trimiţând tu, Sfinte llie, ploaia milostivirii 
dumnezeieşti. 

Dăruieşte lacrimi ochilor noştri, ca să plângem 
mulţimea păcatelor ce ne-a depărtat de la Dumnezeu şi 
la judecata Stăpânului iertare nouă dobândeşte. 

Toate ostile îngereşti, înaintemergătorul Domnului, cei 
doisprezece apostoli şi toţi Sfinţii, împreună cu 
Născătoarea de Dumnezeu, faceţi rugăciuni ca să ne 
mântuim. 

Apoi: Sfinte Dumnezeule..., Preasfântă Treime..., Tatăl 
nostru... 

Sedealna, glasul al 2-lea: 

Podobie: Pe înţelepciunea... 

Ca un Prooroc al dumnezeieştii Lumini cu adevărat, pe 
proorocii cei mincinoşi surpându-i şi prin aceasta ai 
mustrat pe Ahav cel ce făcea fărădelege, învăţându-l să 
nu se închine lui Baal, preamărite. 









Şi cu rugăciune ai cerut de sus ape, pentru care te-ai şi 
înălţat către Domnul, Sfinte Proorocule llie, în căruţă de 
foc şezând. Pentru aceasta, grăim către tine: roagă-te 
lui Hristos Dumnezeu, iertare de greşeli să dăruiască 
celor ce prăznuiesc cu dragoste sfântă pomenirea ta. 

Sedealna Preasfintei Născătoare de Dumnezeu: 

Pe tine, ca pe ceea ce numai tu eşti între femei Fecioară, 
care ai născut fără sămânţă pe Dumnezeu cu trup, toate 
neamurile omeneşti te fericim. Că Focul Dumnezeirii s-a 
sălăşluit întru tine şi ca pe un prunc cu lapte ai hrănit pe 
Făcătorul şi Domnul. Pentru aceasta, neamul îngeresc 
şi omenesc după vrednicie măresc preasfântă naşterea 
ta şi cu un glas grăim către tine: roagă-te lui Hristos 
Dumnezeu, iertare de greşeli să dăruiască celor ce se 
închină cu credinţă naşterii tale celei fără sămânţă. 

